CELEX: 32008R1012
Language: fi
Date: 2008-10-14 00:00:00
Title: Komission asetus (EY) N:o 1012/2008, annettu 14 päivänä lokakuuta 2008 , Puolan lipun alla purjehtivien alusten turskan kalastuksen kieltämisestä Itämeren osa-alueilla 25–32 (EY:n vedet)

17.10.2008   
            
            
               FI
            
            
               Euroopan unionin virallinen lehti
            
            
               L 276/23
            
         
      KOMISSION ASETUS (EY) N:o 1012/2008,
   annettu 14 päivänä lokakuuta 2008,
   Puolan lipun alla purjehtivien alusten turskan kalastuksen kieltämisestä Itämeren osa-alueilla 25–32 (EY:n vedet)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 26 artiklan 4 kohdan,
   ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (2) ja erityisesti sen 21 artiklan 3 kohdan,
   sekä katsoo seuraavaa:
   
               (1)
            
            
               Eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2008 26 päivänä marraskuuta 2007 annetussa neuvoston asetuksessa (EY) N:o 1404/2007 (3) säädetään kiintiöistä vuodeksi 2008.
            
         
               (2)
            
            
               Komission saamien tietojen mukaan tämän asetuksen liitteessä tarkoitetun jäsenvaltion lipun alla purjehtivien tai kyseisessä jäsenvaltiossa rekisteröityjen alusten mainitussa liitteessä tarkoitetun kalakannan saaliit ovat täyttäneet vuoden 2008 kiintiön.
            
         
               (3)
            
            
               Sen vuoksi on tarpeen kieltää kyseisen kannan kalastus, sen pitäminen aluksella, jälleenlaivaaminen ja purkaminen,
            
         ON ANTANUT TÄMÄN ASETUKSEN:
   1 artikla
   Kiintiön täyttyminen
   Tämän asetuksen liitteessä tarkoitetun jäsenvaltion vuotta 2008 koskevan kalastuskiintiön katsotaan täyttyneen tämän asetuksen liitteessä tarkoitetun kalakannan osalta mainitussa liitteessä vahvistetusta päivämäärästä alkaen.
   2 artikla
   Kiellot
   Kielletään tämän asetuksen liitteessä tarkoitetun jäsenvaltion lipun alla purjehtivilta aluksilta tai kyseisessä jäsenvaltiossa rekisteröidyiltä aluksilta mainitussa liitteessä tarkoitetun kannan kalastus mainitussa liitteessä vahvistetusta päivästä alkaen. Näiltä aluksilta kielletään kyseisen pyydetyn kannan aluksella pitäminen, jälleenlaivaaminen ja purkaminen mainitun päivän jälkeen.
   3 artikla
   Voimaantulo
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä lokakuuta 2008.
      
         
            Komission puolesta
         
         Fokion FOTIADIS
         
         
            Meri- ja kalastusasioiden pääosaston pääjohtaja
         
      
   
   
      (1)  EYVL L 358, 31.12.2002, s. 59.
   
      (2)  EYVL L 261, 20.10.1993, s. 1.
   
      (3)  EUVL L 312, 30.11.2007, s. 1.
   
      LIITE
      
                  Nro
               
               
                  01/BAL
               
            
                  Jäsenvaltio
               
               
                  POL
               
            
                  Kanta
               
               
                  COD/3DX32.
               
            
                  Laji
               
               
                  Turska (Gadus morhua)
               
            
                  Alue
               
               
                  EY:n vedet osa-alueilla 25–32
               
            
                  Päivämäärä
               
               
                  26.9.2008